
Sabiedrisko pakalpojumu regulēšanas komisija (turpmāk – Regulators) 2025. gada 18. decembrī izsludināja sākotnējo publisko konsultāciju par piešķirto ierobežotu radiofrekvenču joslu lietošanas tiesību pārkārtošanas nepieciešamību 3600 MHz diapazonā  (turpmāk – Sākotnējā konsultācija). Sākotnējā konsultācija beidzās 2026. gada 21. janvārī, un tajā netika gūts atbalsts Regulatora piedāvātajam redzējumam par 3600 MHz diapazona pārkārtošanas gaitu. Pēc Sākotnējās konsultācijas beigām Regulators aktīvi turpināja izzināt ieinteresēto personu viedokļus par 3600 MHz diapazona pārkārtošanu, vairākkārt tiekoties ar elektronisko sakaru komersantiem (turpmāk – komersanti), lai panāktu vienošanos par iespējami efektīvāko un normatīvajiem aktiem atbilstošāko risinājumu. 
Saskaņā ar Elektronisko sakaru likuma 11. panta ceturto daļu[footnoteRef:2] Regulators 2026. gada 28. maijā izsludināja atkārtotu publisko konsultāciju (turpmāk – Atkārtotā konsultācija) par piešķirto ierobežotu radiofrekvenču joslu lietošanas tiesību pārkārtošanu 3600 MHz diapazonā. Atkārtotā konsultācija beidzās 2026. gada 12. jūnijā.
Atkārtotās konsultācijas mērķis bija turpināt izzināt ieinteresēto personu viedokli par 3600 MHz diapazona pārkārtošanas iespējām un panākt visu ieinteresēto pušu, tostarp elektronisko sakaru nozares politikas veidotāju, konceptuālu vienošanos un atbalstu Regulatora izstrādātajam dokumentam.
Regulators, detalizēti izvērtējot un apkopojot Sākotnējās konsultācijas laikā un pēc tās rakstveidā un mutvārdos izteiktos viedokļus, kā arī izvērtējot Atkārtotās konsultācijas laikā komersantu pausto viedokli, ir izstrādājis šo ziņojumu, kas ietver 3600 MHz diapazona pārkārtošanas posmus, aptuvenos veicamo darbību izpildes termiņus, institucionālo atbildību, kā arī nepieciešamos tehniskos un normatīvos pasākumus (turpmāk – ceļa karte), lai sasniegtu pēc iespējas efektīvāku radiofrekvenču spektra izmantošanu (detalizētāk skatīt šā ziņojuma II un IV nodaļu). Regulatora izstrādātā ceļa karte kalpos kā turpmāks pamats (vienots koordinācijas un pārvaldības instruments) 3600 MHz diapazona pārkārtošanas procesa īstenošanai, nodrošinot vienotu, koordinētu un pārskatāmu 3600 MHz diapazona izmantošanu.

Pamatojums un konkurences novērtējums
3600 MHz diapazons ir stratēģiski svarīga radiofrekvenču spektra josla un ir būtiska ierobežota josla 5G pakalpojumu nodrošināšanai Eiropā, kurā pieļaujama līdz 400 MHz vienlaidu radiofrekvenču spektra joslas izmantošana. Minētais diapazons ir fundamentāli svarīgs, lai palielinātu mobilo sakaru tīklu kapacitāti (izrietoši ļaujot nodrošināt maksimālos un vidējos datu pārraides ātrumus), kā arī samazinātu iespējamās pārslodzes bāzes stacijās sakarā ar datu patēriņa pieaugumu.
Saskaņā ar Radiofrekvenču spektra politikas grupas (turpmāk – RSPG) 2025. gada 12. februāra ziņojumā “6G attīstības stratēģiskais redzējums”[footnoteRef:3] norādīto 3600 MHz josla pašlaik ir galvenais vidējā diapazona radiofrekvenču spektrs, kas nodrošina ātrdarbīgus savienojumus, jo īpaši pilsētu teritorijās, kur kapacitātes pieprasījums ir visaugstākais. Tā arī nodrošina pārklājuma un kapacitātes prasību izpildi, piedāvājot nepārtrauktus radiofrekvenču spektra blokus, vēlams 80–100 MHz apjomā, kā noteikts pašreizējā Eiropas Savienības regulējumā. Kā galvenā 5G josla tā daudzviet pasaulē ir izmantota 5G pakalpojumu ieviešanas uzsākšanai. Dažās Eiropas Savienības dalībvalstīs katram operatoram ir piešķirts pat vēl lielāks spektra apjoms – līdz 130 MHz. [3:  Pieejams: https://radio-spectrum-policy-group.ec.europa.eu/document/download/89457260-ab6b-495a-9a10-437711cbe831_en?filename=RSPG25-006final-RSPG_Report_on_6G_strategic_vision.pdf, 7. lpp. ] 

Arī RSPG 2023. gada 25. oktobra ziņojumā “5G attīstība un iespējamā ietekme uz 6G spektra vajadzībām, kā arī vadlīnijas nākotnes bezvadu platjoslas tīklu ieviešanai”[footnoteRef:4] vērsta uzmanība, ka 5G ieviešana Eiropā ir guvusi labumu no tā, ka 3,4–3,8 GHz joslā savlaicīgi bija pieejami lieli, nepārtraukti harmonizēta spektra bloki. [4:  Pieejams: https://radio-spectrum-policy-group.ec.europa.eu/system/files/2023-10/RSPG23-040final-RSPG_Opinion_on_5G_developments_and_6G_spectrum_needs.pdf, 12. lpp. ] 

Eiropas Pasta un telesakaru administrāciju konferences (turpmāk – CEPT) 2018. gada 9. jūlija 67. ziņojumā “Par tehniskajiem nosacījumiem nākamās paaudzes (5G) spektra harmonizācijai zemes bezvadu sistēmām 3400–3800 MHz radiofrekvenču joslā”[footnoteRef:5] tika norādīts, ka ierobežotais 3600 MHz diapazons būs galvenais diapazons, jo tam ir īpaši pozitīvas īpašības, piemēram, tā radioviļņu izplatība un pieejamais joslas platums. Atbilstoši CEPT 67. ziņojumam dalībvalstīm ir jāīsteno vairāki pasākumi, tostarp jāsekmē ierobežota 3600 MHz diapazona pilnīga izmantošana un Eiropas Savienības izvirzīšanās līderpozīcijā 5G izvēršanas jomā, kā arī dalībvalstīm ir jānodrošina šā diapazona efektīva izmantošana. [5:  Pieejams: https://www.ok2kkw.com/iaru/cept%20report%2067.pdf] 

Gan CEPT 67. ziņojumā, gan RSPG 2023. gada 25. oktobra un 2025. gada 12. februāra ziņojumā, kā arī jau 2018. gada 30. janvāra papildu atzinumā “Stratēģiskais ceļvedis 5G ieviešanai Eiropā. RSPG otrais atzinums par 5G tīkliem”[footnoteRef:6] tiek rekomendēts ierobežotā 3600 MHz diapazonā izmantot līdz 80 MHz vai 100 MHz, to daudzkārtņus vai šaurāku atbalstīto joslas platumu kombināciju, dalībvalstīm nodrošinot blakus esošu radiofrekvenču spektru. Arī saskaņā ar Globālās mobilo sakaru sistēmas asociācijas (GSMA) pausto nostāju par 5G radio frekvenču spektru[footnoteRef:7] regulējošām iestādēm būtu jāpiešķir blakus esoši 100 MHz ierobežotā 3600 MHz diapazonā katram mobilajam operatoram 5G ieviešanai. [6:  Pieejams: https://circabc.europa.eu/sd/a/fe1a3338-b751-43e3-9ed8-a5632f051d1f/RSPG18-005final2nd_opinion_on_5G.pdf]  [7:  Pieejams: https://www.gsma.com/spectrum/wp-content/uploads/2022/06/5G-Spectrum-Positions.pdf, 5. lpp.] 

Minētais nozīmē, ka Regulatoram kā elektronisko sakaru nozari regulējošai un uzraugošai iestādei savas kompetences robežās pēc iespējas jāveicina pasākumu kopums, kas nodrošinātu mobilo sakaru operatoriem iespēju 3600 MHz diapazonā izmantot vienlaidus vismaz 80 MHz līdz 100 MHz platu radiofrekvenču spektra joslu, tādējādi panākot tās efektīvāko izmantošanu.
Latvijas Republikā 3600 MHz diapazonā šobrīd ir piešķirtas šādas ierobežotu radiofrekvenču joslu lietošanas tiesības (turpmāk – lietošanas tiesības):
1. SIA “BITE Latvija”:
1. 3450–3500 MHz (lietošanas tiesību termiņš līdz 2028. gada 31. decembrim);
2. 3600–3650 MHz (tikai Rīgā) (lietošanas tiesību termiņš līdz 2028. gada 31. decembrim);
3. 3700–3750 MHz (lietošanas tiesību termiņš līdz 2028. gada 31. decembrim).

2. SIA “Tele2”:
1. 3500–3550 MHz (lietošanas tiesību termiņš līdz 2028. gada 31. decembrim);
2. 3550–3600 MHz (lietošanas tiesību termiņš līdz 2028. gada 31. decembrim);
3. 3775–3800 MHz (lietošanas tiesību termiņš līdz 2043. gada 31. decembrim).

3. “Latvijas Mobilais Telefons” SIA (turpmāk – “LMT”):
1. 3400–3450 MHz (lietošanas tiesību termiņš līdz 2028. gada 31. decembrim; turklāt šobrīd nevar izmantot pirmos 10 MHz (3400–3410 MHz) tam pieejamo radioiekārtu nesaderības dēļ);
2. 3650–3700 MHz (lietošanas tiesību termiņš līdz 2028. gada 31. decembrim);
3. 3750–3775 MHz (lietošanas tiesību termiņš līdz 2043. gada 31. decembrim).

Minēto lietošanas tiesību piešķīrumu grafiskais attēlojums:

Mākslīgā intelekta ģenerēts saturs var būt nepareizs.]

Secināms, ka:
1) tikai vienam no trim mobilo sakaru operatoriem (SIA “Tele2”) daļa no lietošanas tiesībām ir piešķirtas vienlaidus 100 MHz platā radiofrekvenču joslā. Pārējās 3600 MHz diapazonā piešķirtās lietošanas tiesības ir fragmentētas;
2) daļai no piešķirtajām lietošanas tiesībām[footnoteRef:8] ir atšķirīgs lietošanas tiesību termiņš; [8:  25 MHz lietošanas tiesības piešķirtas “Latvijas Mobilais Telefons” SIA un SIA “Tele2” līdz 2043. gada 31. decembrim.] 

3) daļa no piešķirtajām lietošanas tiesībām (“LMT”) ir faktiski neizmantojamas pieejamo radioiekārtu nesaderības dēļ;
4) daļu no SIA “BITE Latvija” piešķirtajām lietošanas tiesībām nevarēs pagarināt pēc 2028. gada 31. decembra, jo šobrīd lietošanas tiesības ir piešķirtas izmantošanai tikai Rīgā, bet atbilstoši Ministru kabineta 2023. gada 10. janvāra noteikumu Nr. 3 “Nacionālais radiofrekvenču plāns” (turpmāk – Radiofrekvenču plāns)[footnoteRef:9] 2. pielikuma “Radiosaskarnes” (turpmāk – Radiosaskarne) 27. punkta “LM-3600-1” tabulas 11. punktam ierobežota radiofrekvenču josla 3400–3800 MHz paredzēta publisko elektronisko sakaru tīklu izveidošanai visā Latvijas Republikas teritorijā. Minētais nozīmē, ka SIA “BITE Latvija” piešķirtās lietošanas tiesības 3600–3650 MHz spektra joslā Rīgā nebūs iespējams pagarināt pēc lietošanas tiesību termiņa beigām, t. i., pēc 2028. gada 31. decembra. [9:  Pieejams: https://tapportals.mk.gov.lv/structuralizer/data/nodes/dc459696-cbb1-4179-80c0-2a3deb089bec/preview] 


Vienlaikus Regulators informē, ka gan Viedās administrācijas un reģionālās attīstības ministrija (turpmāk – VARAM), gan Satiksmes ministrija ir vērsušas uzmanību uz nepieciešamajiem grozījumiem normatīvajos aktos, lai veicinātu 3600 MHz diapazona efektīvāku izmantošanu:
1. 2025. gada 17. jūnijā notika VARAM rīkota radiofrekvenču spektra resursu izmantošanas koordinācijas darba grupas (turpmāk – darba grupa) sanāksme, kurā tika panākta konceptuāla visu iesaistīto personu, tostarp mobilo sakaru operatoru, vienošanās par 3600 MHz diapazona pārkārtošanas nepieciešamību, par ko sanāksmes protokola (turpmāk – Protokols) izrakstā teikts:
“Kopsavilkums
1. Konceptuāla vienošanās par 3400–3410 MHz pārplānošanu (netika izteikti iebildumi):
· samazināt publiskiem mobiliem sakariem paredzēto joslu par 10 MHz, lai turpmāk izmantotu spektru 3410–3800 MHz;
· katram no trim operatoriem 130 MHz;
· spektru lieto esošie operatori;
· termiņi iespējami ātrāki par 2029. gada 1. janvāri;
· sakārtot esošās tiesības par “Rīgu”, piešķirot brīvo spektra gabalu, iespēja konvertēt spektra daļas Rīgā un Latvijā;
· ņemt vērā spektra piešķiršanas/izvēles secīguma godīguma kritērijus.”[footnoteRef:10] [10:  Ņemot vērā Protokolā minēto, Viedās administrācijas un reģionālās attīstības ministrija ir sagatavojusi grozījumu projektu, kas Radiofrekvenču plānā noteiktu, ka 3600 MHz diapazonā vienam elektronisko sakaru komersantam publiskā elektronisko sakaru tīkla izveidošanai visā Latvijas Republikas teritorijā minimālais pieejamais nepārtraukta frekvenču bloka platums ir 100 MHz un kopējais pieejamais frekvenču bloks izmantojams vienlaidus. Grozījumu projekts šobrīd vēl ir izstrādes stadijā un nav nodots publiskai apspriešanai.] 


2. Satiksmes ministrija informatīvajā ziņojumā[footnoteRef:11] (publiskai apspriešanai nodots 2025. gada 4. septembrī) “Elektronisko sakaru nozares attīstības plāna 2021.–2027. gadam starpposma ietekmes izvērtējums”[footnoteRef:12] (turpmāk – Informatīvais ziņojums) ir norādījusi, ka, ņemot vērā lietošanas tiesību termiņu, pastāv iespēja optimizēt frekvenču izmantošanu 3600 MHz diapazonā, lai nākamajā radiofrekvenču spektra lietošanas tiesību piešķīrumu periodā pēc lietošanas tiesību termiņa beigām nodrošinātu pietiekamas kapacitātes vienlaidu radiofrekvenču spektra blokus. [11:  https://tapportals.mk.gov.lv/legal_acts/0c721a5d-28aa-4777-ac9f-108e38077e21]  [12:  https://tapportals.mk.gov.lv/attachments/legal_acts/document_versions/379f8c0f-d16b-4de3-b20d-4142d34527fc/download; 36. lpp.] 


Minētais norāda uz nepieciešamību Regulatoram aktualizēt plānoto darbību kopumu, lai savas kompetences ietvaros uzsāktu 3600 MHz diapazona lietošanas tiesību pārkārtošanu un nodrošinātu tā efektīvu izmantošanu[footnoteRef:13] atbilstoši gan Protokolā, gan Informatīvajā ziņojumā minētajam.  [13:  Elektronisko sakaru likuma 11. panta otrā daļa paredz, ka Regulators ir tiesīgs veikt publisko konsultāciju par jautājumiem, ja tam ir nepieciešams uzzināt ieinteresēto personu viedokli par plānotajiem pasākumiem.] 

Arī no konkurences izvērtējuma viedokļa iespēja komersantiem lietot 3600 MHz diapazonā piešķirtās lietošanas tiesības trīs līdzvērtīgu 130 MHz platu radiofrekvenču bloku ietvaros:
1) līdzsvaro iespējas stiprināt katra komersanta konkurētspēju tiktāl, cik šāda konkurētspēja ir atkarīga no šī pieejamā resursa apjoma. Šobrīd komersantiem ir iespējas 3600 MHz diapazonu lietot ar atšķirīga apjoma pieejamu frekvenču resursu. Minētais stiprina konkurenci starp komersantiem, iespēju robežās nodrošinot līdzvērtīgākus priekšnoteikumus elektronisko sakaru pakalpojumu attīstībai, mobilo elektronisko sakaru tīklu kapacitātei un jaunu tehnoloģiju ieviešanai, kā arī samazinot konkurences kropļojuma risku, kas varētu rasties atšķirīga piešķirtā radiofrekvenču resursa apjoma un tā fragmentētības dēļ;
2) paredz daudz efektīvāku ierobežotā resursa izmantošanu. Pāreja uz vienlaidus (nepārtrauktu) joslu lietošanas tiesību izmantošanu katrā konkrētajā teritorijā dod iespēju šajā teritorijā lietot daudz mazāku radioiekārtu skaitu, kas, savukārt, samazina tehnisko kļūmju iespējamību, turklāt ir ne tikai ekonomiskāk, bet arī samazina administratīvo slogu radiofrekvences piešķīruma lietošanas atļauju saņemšanai, samazina elektrības patēriņu un darba apjomu mobilo elektronisko sakaru tīklu uzturēšanai. Pāreja uz vienlaidus (nepārtrauktu) joslu lietošanas tiesību izmantošanu būtiski palielina iespējamo pārraidāmo maksimālo datu apjomu. Minētais norāda uz komersantu ekonomisko ieguvumu;
3) minētie ieguvumi uzlabos galalietotājiem saņemamo elektronisko sakaru pakalpojumu kvalitāti, jo veicinās ātrāku pieejamo datu plūsmu, kā arī komersantu ekonomiskais ieguvums var atsaukties uz zemāka apjoma pakalpojumu cenām nekā gadījumā, ja šādi ieguvumi nenotiek. 

Grafiskā ilustrācija 3600 MHz diapazona lietošanas tiesību sadalījumam pēc tā pārkārtošanas:
[image: Attēls, kurā ir ekrānuzņēmums, teksts, rinda, diagramma

Mākslīgā intelekta ģenerēts saturs var būt nepareizs.]

Regulatora secinājumi pēc ieinteresēto personu izteikto viedokļu apkopošanas
Par ceļa karti Atkārtotās konsultācijas laikā rakstveida viedokļus sniedza “Latvijas Mobilais Telefons” SIA, sabiedrība ar ierobežotu atbildību “Tele2”, SIA “BITE Latvija”, sabiedrība ar ierobežotu atbildību “Elektroniskie sakari” un Viedās administrācijas un reģionālās attīstības ministrija. Visos izteiktajos viedokļos[footnoteRef:14] tika pausta piekrišana un atbalsts Ceļa kartei.

Izvērtējot iepriekš minēto, Regulators secina, ka, ceļa karti var izmantot kā turpmāku pamatu (vienots koordinācijas un pārvaldības instruments) 3600 MHz diapazona pārkārtošanas procesa īstenošanai, nodrošinot vienotu, koordinētu un pārskatāmu turpmāku 3600 MHz diapazona izmantošanu. Proti, ņemot vērā, ka sniegts atbalsts Regulatora izstrādātajai ceļa kartei, Regulators minētā diapazona pārkārtošanu veiks saskaņā ar apstiprināto ziņojumu – ceļa karti un tajā iekļautajiem apsvērumiem. Arī komersanti Atkārtotās konsultācijas laikā norādīja, ka ir būtiski, lai ceļa kartē ietvertie principi un risinājumi netiktu mainīti turpmākajos regulatīvajos dokumentos bez atbilstošas konsultācijas un vienošanās ar nozari, kas ir priekšnoteikums tiesiskajai noteiktībai, samērīgai pārejai uz jaunajiem spektra blokiem, pakalpojumu nepārtrauktībai un ilgtermiņa investīciju stabilitātei nozarē. 

Papildus norādāms, ka VARAM Atkārtotās konsultācijas laikā apstiprināja, ka plāno virzīt publiskai apspriešanai Tiesību aktu portālā ar 3600 MHz diapazona pārkārtošanu saistīto normatīvo aktu grozījumus: Ministru kabineta 2023. gada 10. janvāra noteikumos Nr. 3 "Nacionālais radiofrekvenču plāns" un Ministru kabineta 2022. gada 11. oktobra noteikumos Nr. 635 "Ierobežoto radiofrekvenču joslu noteikumi", kur iestrādāti atbilstošie nosacījumi vienlaidus trīs bloku izmantošanai 3410–3800 MHz joslā. 




IV Ceļa karte
Ņemot vērā šā ziņojuma II nodaļā “Pamatojums un konkurences novērtējums” minēto pamatojumu, secināms, ka no 2029. gada 1. janvāra ierobežotu radiofrekvenču joslu lietošanas tiesības 3600 MHz diapazonā, robežās sākot no 3410 MHz, lietojamas tikai vienlaidu nepārtrauktās joslās trīs 130 MHz ierobežotu radiofrekvenču blokos. Šo mērķi vēlams apstiprināt arī ar atbilstošiem grozījumiem Radiofrekvenču plānā. Regulators uzskata, ka grozījumos būtu atbalstāmi noteikt normas, kas veicinātu šādu pamatnostādņu sasniegšanu:
publiskajiem mobilajiem radiosakariem, sākot ar 2029. gada 1. janvāri, 3600 MHz diapazonā josla 3400–3410 MHz turpmāk nav izmantojama;[footnoteRef:15]
3600 MHz diapazonā komersantiem piešķirtais lietošanas tiesību apjoms, sākot ar 2029. gada 1. janvāri, lietojams tikai vienlaidus (nepārtrauktu) 130 MHz platu radiofrekvenču bloku robežās;
Regulators nosaka, kurā no 3x130 MHz ierobežotu radiofrekvenču blokiem katrs komersants no 2029. gada 1. janvāra turpinās izmantot tam iepriekš piešķirto radiofrekvenču lietošanas tiesību apjomu, ņemot vērā Atkārtotās konsultācijas laikā izteiktos ieinteresēto personu viedokļus. Regulators nosaka piemērojamu šādu atrašanās vietas sadalījumu diapazonā, proti, “Latvijas Mobilais Telefons” SIA 3410–3540 MHz; SIA “Tele2” 3540–3670 MHz; SIA “BITE Latvija” 3670–3800 MHz. Tālākajā pārkārtošanas procesā ņemams vērā ceļa kartē noteiktais sadalījums, kurš tika apstiprināts šā ziņojuma veidā;
secināms, ka ir pagarināmas tās lietošanas tiesības, kuru termiņš beigsies 2028. gada 31. decembrī un atbilst Radiofrekvenču plānam. Lietošanas tiesības tiks pagarinātas ar nosacījumu, ka vienlaikus ar pagarināšanu tās tiks pārkārtotas (aizstātas līdz šim piešķirtās tiesības) citās robežās diapazona ietvaros, lai nodrošinātu vienlaidu 130 MHz platu bloku katram komersantam (skatīt iepriekšējo punktu). Vienlaikus secināms, ka lietošanas tiesību termiņu Rīgā piešķirtajām frekvenču lietošanas tiesībām nevar pagarināt, jo Radiofrekvenču plāns vairs neparedz reģionālo lietošanas tiesību sadalījumu. Līdz ar to atbilstoši Elektronisko sakaru likuma 47. panta otrajai daļai Regulatoram līdz 2026. gada 31. decembrim jāsagatavo ziņojums par iespējamo ierobežoto joslu, kuru lietošanas tiesību termiņš beigsies 2028. gada 31. decembrī, pagarināšanu;
lai diapazona pārplānošanas ietvaros būtu iespējams vienādot komersantiem piešķirto ierobežoto radiofrekvenču joslu lietošanas tiesību termiņus, ir jāveic grozījumi Regulatora 2022. gada 4. augusta lēmumā Nr. 1/8 “Ierobežotas radiofrekvenču joslas lietošanas tiesību noteikumi”[footnoteRef:16]. Minētajos noteikumos jānosaka, ka Regulators ir tiesīgs pagarināt ierobežotas radiofrekvenču joslas lietošanas tiesību termiņus arī uz laiku, kas pārsniedz 10 gadus, lai vienādotu tos;
konkursa kārtībā no nepagarināmās 50 MHz (Rīgā) joslas apjoma ir piešķirams 40 MHz[footnoteRef:17] lietošanas tiesību apjoms lietošanai no 2029. gada 1. janvāra vai iespējami ātrāk, ja komersanti savstarpēji vienojas, termiņam līdz 2043. gada beigām;
konkursa dalības provizoriskie nosacījumi – no 2029. gada 1. janvāra katra komersanta rīcībā nevar būt vairāk par 130 MHz lietošanas tiesību apjoma ierobežotajā joslā; piedaloties konkursā, komersantiem vienlaikus ar piedāvājuma[footnoteRef:18] iesniegšanu konkursa komisijai jāiesniedz Regulatorā arī iesniegums par to ierobežotu joslu termiņa pagarināšanu, kurām termiņš beidzas 2028. gada 31. decembrī (izņemot reģionālās tiesības Rīgā). Tādējādi tiktu nodrošināts, ka pārkārtošanas procesā Regulators vienlaikus saņem visu komersantu iesniegumus par lietošanas tiesību pagarināšanu un savlaicīgi var uzsākt gala lēmuma izstrādi un konsultēšanu;
nosakāmi trīs konkursa priekšmeti – 5 MHz, 30 MHz un 5 MHz. Ņemot vērā, ka diapazons tiks pārkārtots un visas līdz šim piešķirtās joslu lietošanas tiesības tiks aizstātas ar jaunajām vienlaidus lietošanas tiesībām, šajā gadījumā konkursa priekšmeti nosakāmi kā lietošanas tiesību apjoms, t. i., bez konkrētas ierobežotas joslas robežas, kas vēlāk (pie lietošanas tiesību pagarināšanas un pārkārtošanas jeb gala lēmuma) tiks ietverts katra konkrētā komersanta 130 MHz blokā; 
nosakāma vienota maksa par 1 MHz, ņemot vērā pēdējās 3600 MHz ierobežotas joslas izsoles sākumcenas apmēru, proti, 10 000Eur/1 MHz;[footnoteRef:19]
lai arī pēc ierobežotu joslu lietošanas tiesību Rīgā nepagarināšanas komersantam, kuram līdz šim tās bija piešķirtas, faktiskais ierobežotu radiofrekvenču apjoms Latvijas Republikā tiek samazināts līdz 100 MHz, kas nozīmē, ka tam nepieciešamais frekvenču apjoms 130 MHz bloka iegūšanai konkursa ceļā ir 30 MHz, Regulators ņem vērā līdz šim piemēroto teritoriālās diferenciācijas koeficientu. Tas nozīmē, ka Regulators šim komersantam saredz iespēju noteikt līdz šim prezumēto kopējo frekvenču apjomu Latvijas Republikā, t. i., 120 MHz.[footnoteRef:20] Regulatora ieskatā minētā principa piemērošana pārkārtošanas gaitā neradītu komersantam nepieciešamību ieguldīt būtiskus finanšu līdzekļus, tādējādi neveidojot pamatu tā sniegto elektronisko sakaru pakalpojumu cenas paaugstināšanai galalietotājiem. Līdz ar to, nosakot konkursa priekšmeta cenu par 30 MHz, jāņem vērā minētais apstāklis un maksa par šiem 30 MHz, ņemot vērā teritoriālās diferenciācijas koeficientu, varētu tikt noteikta kā par 10 MHz;
konkursa norise paredzēta no 2027. gada 1. janvāra, savukārt konkursu var izsludināt jau 2026. gada nogalē;
Regulators pieņem gala lēmumu par ierobežotas radiofrekvenču joslas lietošanas tiesībām 130 MHz apmērā katram komersantam atsevišķi, kurā lemj:
piešķirt attiecīgo ierobežoto radiofrekvenču joslu apjomu atbilstoši konkursa rezultātiem;
pagarināt ierobežoto radiofrekvenču joslu lietošanas tiesību termiņu līdz 2043. gada beigām tām lietošanas tiesībām, kurām lietošanas tiesību termiņš beidzas 2028. gada 31. decembrī (izņemot Rīgā);
aizstāt[footnoteRef:21] visas[footnoteRef:22] attiecīgajam komersantam piešķirtās lietošanas tiesības ar jaunajām ierobežotu radiofrekvenču joslu lietošanas tiesībām konkrētajā 130 MHz ierobežotajā joslā, nosakot, ka šīs lietošanas tiesības stājas spēkā no 2029. gada 1. janvāra vai ātrāk, visiem komersantiem vienojoties par sinhronu tehnisko pāreju uz jaunajiem 130 MHz blokiem;
pēc Atkārtotās konsultācijas noslēguma tika apkopoti saņemtie viedokļi un šā ziņojuma veidā tiek apstiprināta šī ceļa karte, pēc kā secīgi ceļa kartē minētajā kārtībā tiks izstrādāti nākamie nepieciešamie konsultāciju dokumenti, t. i.:
par grozījumiem Regulatora 2022. gada 4. augusta lēmumā Nr. 1/8 “Ierobežotas radiofrekvenču joslas lietošanas tiesību noteikumi”;
par ziņojumu par iespējamo ierobežotu radiofrekvenču joslu lietošanas tiesību pagarināšanu, pagarināto lietošanas tiesību specifiskajiem lietošanas tiesību nosacījumiem un nosacījumiem joslas 3410–3800 MHz lietošanai, sākot ar 2029. gada 1. janvāri vai ātrāk, ja komersanti savstarpēji vienojušies (provizoriskais konsultācijas uzsākšanas datums 2026. gada jūlija vidus; konsultācijas ilgums – trīs mēneši)[footnoteRef:23];
par konkursa izsludināšanu (konkursa izsludināšana 2026. gada beigas, bet konkursa norise 2027. gada sākums, viena mēneša konsultācija);
pēc konkursa rezultātu noteikšanas Regulators rīkos trīs mēnešu ilgu publisko konsultāciju par ierobežotu joslu piešķiršanu, pagarināšanu un aizstāšanu[footnoteRef:24] (2027. gada pirmā puse).

